wickkiey/tamil-wikipedia-chunked huggingface dataset:
# இராஜலட்சுமி எஸ். ஜே.

## கல்வி, சட்டப் போராட்டங்கள் மற்றும் பணி

இராஜலட்சுமியின் பெற்றோர் எஸ். ஜனார்த்தன் மூர்த்தி மற்றும் சோபா ஆகியோர் இருவரும் மருத்துவர்கள் ஆவர். ஆக்ஸ்போர்டு பல் மருத்துவக் கல்லூரியில் பல் அறிவியலில் இளங்கலை பட்டம் (2007) பெற்றார். விபத்துக்குப் பிறகு, சக்கர நாற்காலியிலேயேக் க்ல்லூரிக்குச் சென்று தனது பட்டப்படிப்பு மற்றும் பயிற்சியினை முடித்து தங்கப் பதக்கம் வென்றார். 2007 ஆம் ஆண்டில் ஏற்பட்ட விபத்துக்குப் பிறகு, இவர் கர்நாடக உயர் நீதிமன்றத்தில் (இராசிவ் காந்தி சுகாதார அறிவியல் பல்கலைக்கழகத்தில் பல் அறுவை சிகிச்சையில் இவர் முதுகலைப் பட்டம் பெறுவதற்காக இவரது தாயார் இவரது செய்த வழக்கில்) சட்டப் போராட்டத்தில் ஈடுபட வேண்டியிருந்தது. பின்னர், பெங்களூர் அரசு பல் மருத்துவக் கல்லூரியில் சேர்க்கை பெற்றார். இந்தச் செயல்பாட்டில், இந்தியா முழுவதும் மாற்றுத்திறனாளிகளுக்கான 3% இடஒதுக்கீடு கொள்கை செயல்படுத்தப்பட்டது. 2016 ஆம் ஆண்டில், இவரும் இவரது தாயும், தங்களது ஐரோப்பியச் சுற்றுப்பயணத்தின் போது இலண்டன் விமான நிலையத்தில் சக்கர நாற்காலியை தவறாக மாற்றியதாக ஏர் இந்தியா மீது கர்நாடக உயர் நீதிமன்றத்தில் வழக்குத் தொடர்ந்தனர். ஏர் இந்தியாவின் நடத்தை மனுதாரர்களின் அடிப்படை உரிமைகளையும், 1995 பொதுப்பணித்துறை சட்டத்தின் கீழ் உள்ள விதிகளையும் மீறுவதாக உயர் நீதிமன்றம் அவதானித்தது. இரு மனுதாரர்களுக்கும் தகுந்த இழப்பீடு வழங்க நீதிமன்றம் உத்தரவிட்டது.  
பல் மருத்துவத்தில் முதுநிலையை முடித்து தங்கப் பதக்கம் வென்ற போதிலும், இவருக்கு வேலை கிடைக்கவில்லை. எனவே இவர் தனது சொந்த பல் மருத்துவமனையைத் திறந்தார். இவர் மரபியல் குறித்த ஆராய்ச்சி திட்டங்களில் ஒரு பகுதியாக இருந்து வருகிறார். மேலும் அதற்குரிய ஆவணங்களை வழங்கியுள்ளார். மாடலிங் மீது இராஜலட்சுமிக்கு எப்போதும் ஆர்வம் இருந்தது. மேலும் இவர் அழகுப் போட்டிகளில் பங்கேற்பதன் மூலம் அந்த ஆர்வத்தைத் தொடர்ந்தார். இவர் ஆடை வடிவமைப்பையும் படித்துள்ளார். சான்றளிக்கப்பட்ட சக்கர நாற்காலி சேவை சக பயிற்சியாளராக; மாற்றுத்திறனாளிகள், நன்கொடையாளர்கள் மற்றும் உடலியக்க மருத்துவர்கள் ஆகியோருக்கு மாற்றுத்திறனாளிகளுக்கு சரியான சக்கர நாற்காலியைத் தேர்ந்தெடுக்க உதவுவதற்கும் பயிற்சி அளிப்பதற்கும் உலக சுகாதார அமைப்புடன் சேர்ந்து பணியாற்றுகிறார்.
# இராஜலட்சுமி எஸ். ஜே.

## விபத்து

2007 ஆம் ஆண்டில், தனது 21 வயதில், கல்லூரியில் முதலிடம் பிடித்த இராஜலட்சுமி, ஒரு ஆய்வறிக்கையை வழங்குவதற்காக சாலை வழியாக தமிழ்நாட்டின் சென்னை சென்று கொண்டிருந்தார். ஓட்டுநரின் கவனக்குறைவால் இவர் சென்ற வாகனம் விபத்துக்கு ஆளானது. இதில் இவரது முள்ளந்தண்டு வடம் சேதமடைந்தது. இதனால் தனது ஒரு வருட படிப்பை இழக்க வேண்டிய கட்டாயம் ஏற்பட்டது. இவர் 6 மாதங்களுக்கும் மேலாக மருத்துவமனைக்கு உள்ளேயும் வெளியேயும் கழித்தார். மேலும் பெரிய அறுவை சிகிச்சைகள் மற்றும் ஏராளமான உடலியக்க மருத்துவ அமர்வுகளைச் சந்தித்தார். பல அறுவை சிகிச்சைகள் இருந்தபோதிலும், இந்த விபத்து அவரது பக்கவாதம் மற்றும் சக்கர நாற்காலியை வாழ்நாள் முழுவதும் பிணைத்தது. ஆரம்பத்தில் சக்கர நாற்காலியை நிராகரித்த பிறகு அதைப் பயன்படுத்த இவருக்கு கிட்டத்தட்ட ஒரு வருடம் ஆனது. பின்னர் சக்கர நாற்காலியை தனக்கு உதவியாகக் கொண்டார்.
# இராஜலட்சுமி எஸ். ஜே.

## மிஸ் வீல்சேர் இந்தியா 2014

இராஜலட்சுமி மகாராட்டிராவின் மும்பையில் நடந்த 2014 இல் “மிஸ் வீல்சேர் இந்தியா” போட்டியில் கலந்துகொண்டு பட்டத்தை வென்றார். அதில் விராலி மோடி இரண்டாம் இடத்தைப் பிடித்தார். இந்தியா முழுவதும் 200 க்கும் மேற்பட்ட விண்ணப்பங்களில் இருந்து தேர்ந்தெடுக்கப்பட்ட 7 பங்கேற்பாளர்களில் இவரும் ஒருவர். அடுத்த ஆண்டு 2015 ஆம் ஆண்டில், இவர் தனது சொந்த ஊரான பெங்களூரில் “மிஸ் வீல்சேர் இந்தியா” 2015 போட்டியை தனது தன்னார்வ தொண்டு நிறுவனமான எஸ். ஜே அறக்கட்டளை மூலம் ஏற்பாடு செய்தார்.
# இராஜலட்சுமி எஸ். ஜே.

## மிஸ் வீல்சேர் உலக போட்டி 2017

போலந்தின் வார்சாவாவில் நடைபெற்ற “மிஸ் வீல்சேர் வேர்ல்ட்” 2017 போட்டியில் பங்கேற்ற இராஜலட்சுமி, ‘மிஸ் பாப்புலாரிட்டி’ விருதை வென்றார். பிரான்சு, இந்தியா, இத்தாலி, மெக்சிகோ, பிரேசில், கனடா, உருசியா மற்றும் அமெரிக்க ஐக்கிய நாடுகள் உள்ளிட்ட பல்வேறு நாடுகளைச் சேர்ந்த 24 போட்டியாளர்களுடன் இவர் போட்டியிட்டார். பல விஷயங்களை தானாகவே செய்ய கற்றுக்கொள்ள வேண்டியிருந்ததால், இந்தப் போட்டி இவருக்கு ஒரு கற்றல் அனுபவமாக இருந்தது.
# விஜயா தாப்பே

**விஜயா தாப்பே** (*Vijaya Dabbe*) (1 ஜூன் 1951-23 பிப்ரவரி 2018) ஓர் இந்திய எழுத்தாளரும், பெண்ணியவாதியும், அறிஞரும் மற்றும் கன்னட மொழி விமர்சகரும் ஆவார். நவீன கன்னட மொழியில் முதல் பெண்ணிய எழுத்தாளராகப் பாராட்டப்பட்ட விஜயா தாப்பே, கருநாடகாவில் பெண்ணிய இயக்கத்தின் முக்கிய நபர்களில் ஒருவராக இருந்தார்.
# விஜயா தாப்பே

## சொந்த வாழ்க்கை

விஜயா 1951 ஆம் ஆண்டு ஜூன் 1 ஆம் தேதி கருநாடகாவின் பேளூர் வட்டத்தின் தப்பே கிராமத்தில் கிருஷ்ணமூர்த்தி மற்றும் சீதாலட்சுமி ஆகியோருக்கு பிறந்தார். கலசபுரா மற்றும் ஜவகல் ஆகிய இடங்களில் தனது பள்ளிப்படிப்பை முடித்த அவர், பின்னர் உயர் கல்விக்காக ஹாசன் மற்றும் மைசூருக்குச் சென்றார். சிலகாலம் மைசூர் பல்கலைக்கழகத்தில் கன்னட ஆசிரிய உறுப்பினராக பணியாற்றினார்.
# விஜயா தாப்பே

## விருதுகள்

1. 2008-கருநாடக அரசால் வழங்கப்பட்ட ‘இராஜ்யோத்சவ பிரசஸ்தி விருது’
1. 2008-கருநாடக அரசின் ‘தானா சிந்தாமணி அட்டீமாப்பே விருது’
1. கருநாடக லெககியாரா சங்கத்தின் ‘அனுமாபாமா விருது’
1. வர்தமான விருது
# நிலவியல் நேர அளவு

**நிலவியல் நேர அளவு** அல்லது **புவியியல் கால அளவுகோல்** (ஆங்கிலம்: *Geologic time scale*) (**GTS**) என்பது புவியின் பாறைப் பதிவை அடிப்படையாகக் கொண்ட காலத்தின் அளவுகோல் ஆகும். இந்த அளவுகோல் முறைமை, காலவரிசைப்படியான காலக்கணிப்பு முறை *(Chronostratigraphy)*; மற்றும் புவியியல் காலக்கணிப்பைப் *(Geochronology)* பயன்படுத்துகிறது. புவியியல் காலக்கணிப்பு என்பது பாறைகளின் வயதைக் கண்டறிவதை நோக்கமாகக் கொண்ட புவியியலின் ஓர் அறிவியல் பிரிவாகும்.  
புவியியல் வரலாற்று நிகழ்வுகளின் நேரம் மற்றும் வரலாற்று உறவுகளை விவரிக்க புவியியலாளர்கள், தொல்லுயிரியல் வல்லுநர்கள், புவி இயற்பியலாளர்கள், புவி வேதியியலாளர்கள் மற்றும் பழங்கால காலநிலை ஆய்வாளர்கள் *(Paleoclimatology)* போன்ற புவியியல் அறிவியலாளர்களால் புவியியல் கால அளவுகோல் பயன்படுத்தப்படுகிறது.  
பாறை அடுக்குகளின் ஆய்வு; அவற்றின் தொடர்புத் தன்மைகளைக் கவனித்தல்; மற்றும் பாறைத் தொல்பொருள்கள், பழங்கால காந்தப் பண்புகள் மற்றும் புதைபடிவங்கள் போன்ற புவியியல் கூறுகளை அடையாளம் காண்பதன் மூலமாகப் புவியியல் கால அளவுகோல் உருவாக்கப்பட்டுள்ளது. புவியியல் நேரத்தைத் தரப்படுத்துவது, பன்னாட்டு பாறைப்படிவியல் ஆணையத்தின் *(International Commission on Stratigraphy)* (**ICS**) பொறுப்பாகும்.
# நிலவியல் நேர அளவு

## பொது

புவியியல் கால அளவுகோல் என்பது பூமியின் வரலாறு முழுவதும் நிகழ்ந்த நிகழ்வுகளின் அடிப்படையில் சரியான நேரத்தைக் குறிக்கும் ஒரு வழி முறையாகும். இது சுமார் 4.54 ± 0.05 Ga (4.54 பில்லியன் ஆண்டுகள்) கால அளவைக் கொண்டுள்ளது.  
இந்தக் கால அளவுகோல்; முக்கிய புவியியல் அல்லது பழங்காலவியல் நிகழ்வுகளுடன் தொடர்புடைய அடுக்கு வரைபடத்தில் அடிப்படை மாற்றங்களைக் கவனிப்பதன் மூலம் அந்த அடுக்குகளை காலவரிசைப்படி ஒழுங்கமைக்கிறது; அதைத் தொடர்ந்து நேரத்தையும் ஒழுங்கமைக்கிறது.
# நிலவியல் நேர அளவு

## கால அளவுகோல்

பாறை அடுக்கு வரைவியல் அடிப்படையில் பிரிக்கப்பட்டுள்ள புவியின் காலக்கோட்டு காலஅளவுகோல்.
# சமூக ஊடக உணவு ஒளிப்படவியல்

**சமூக ஊடக உணவு ஒளிப்படவியல்** (Food photography on social media); 21 ஆம் நூற்றாண்டில் சமூக ஊடகங்களின் எழுச்சியாக, உணவக வாடிக்கையாளர்கள் மற்றும் வீட்டு சமையல்காரர்கள் ஒரு உணவை சாப்பிடுவதற்கு முன்பு எண்முறை அல்லது திறன்பேசி ஒளிப்படம் எடுக்கும் நிலைக்கு வழிவகுத்தது. இத்தகைய உணவு ஒளிப்படங்கள் பொதுவாக வணிக நோக்கங்களுக்காக அல்லாமல், ஒளிப்பட உணவு நாட்குறிப்புகளை வைத்திருப்பது போன்ற தனிப்பட்ட பயன்பாட்டிற்காகவே உள்ளன.  
இதுபோன்ற நிகழ்விற்கு ஆங்காங்கில் **"ஒளிப்படக்கருவி முதலில் சாப்பிடுகிறது"** என்று குறிப்பிடப்படுகிறது, இதை வெளிப்படுத்தும் ஒளிப்படக் கலைஞர் தங்களுக்கு உணவளிப்பதற்கு முன்பு தங்கள் படக்கருவிக்கு உருவகமாக "உணவளிப்பதை" குறிக்கிறது.
# சமூக ஊடக உணவு ஒளிப்படவியல்

## பின்னணி

எண்முறை ஒளிப்படம் எடுப்பதற்கு முன்பு, ஒரு நபரின் உணவு மீதான ஆர்வம் புத்தகங்கள், பத்திரிகைகள் மற்றும் இரவு விருந்துகளில் மட்டுமே இருந்திருக்கலாம் என்று உணவு ஒளிப்படக் கலைஞர் டேவ் ஹேகர்மேன் கூறியுள்ளார். "எண்முறைக்கு முன்பு, தனிப்பட்ட பயன்பாட்டிற்காக வேறு யாரும் (என்னைத் தவிர) படத்தில் உணவைப் ஒளிப்படம் எடுத்ததாக எனக்கு நினைவில் இல்லை." மேலும் இன்ஸ்டாகிராம் போன்ற ஒளிப்பட சமூக ஊடகங்களின் வருகையால் மக்கள் தங்கள் தனிப்பட்ட உணவு ஆர்வங்களை மற்றவர்களுடன் பகிர்ந்து கொள்வதை எளிதாக்கியது.  
"நீ என்ன சாப்பிடுகிறாய் என்று சொல், நீ என்னவென்று நான் உனக்குச் சொல்வேன்" என்ற பிரெஞ்சு தத்துவஞானியும் நல்ல உணவைச் சாப்பிடுபவருமான ஜீன் ஆன்தெல்ம் பிரில்லாட்-சவரின் மேற்கோளின்படி, அவர்கள் என்ன சாப்பிடுகிறார்கள் என்பதிலிருந்து அவர்கள் யார் என்பதைக் காட்டும் ஒரு சுய பிரதிநிதித்துவ வடிவமாக ஒளியுமிழ் உணவு நாட்குறிப்பை வைத்திருப்பதாக கருதப்படுகிறது.
# மிசூல்

**மிசூல்** (ஆங்கிலம்: *Misool*) என்பது இந்தோனேசியா, தென்மேற்கு பப்புவாவில் உள்ள இராஜா அம்பாட் தீவுகளில் உள்ள நான்கு முக்கிய தீவுகளில் ஒன்றாகும். இதன் பரப்பளவு 2,034 சதுர கிலோமீட்டர் ஆகும். &nbsp;மிக உயரமான இடம் 561 மீ ஆகும். வடமேற்கு கடற்கரையில் அமைந்துள்ள *வைகமா* மற்றும் தீவின் தென்கிழக்கு கடற்கரையில் உள்ள *லிலிண்டா* ஆகியன முக்கிய நகரங்கள் ஆகும்.  
இங்கு வசிப்பவர்கள் மாயா, பிகா, மத்பட், இந்தோனேசிய மொழி மற்றும் அதன் பேச்சுவழக்கு மொழியான *பப்புவான் மலாய்* ஆகிய மொழிகளைப் பேசுகின்றனர்.  
தென்மேற்கு பப்புவாவின் மேற்கு முனையில் உள்ள பிற முக்கிய தீவுகள் சலாவதி தீவு, பததாந்தா தீவு மற்றும் வைகியோ தீவு ஆகும், மேலும் கோபியாவ் போன்ற ஏராளமான சிறிய தீவுகளும் உள்ளன.
# மிசூல்

## சொற்பிறப்பியல்

*மிசூல்* என்ற பெயர் மியா மொழியிலிருந்து வந்தது, இதன் பொருள் துறைமுகம் என்பதாகும். இப்பெயரானது *வைகியோவின்* முதல் மன்னர் இத்தீவுக்கு வந்தபிறகு உருவான பெயராகும். இத்தீவின் பூர்வீக குடிமக்கள் இத்தீவை *பதான் மீ* என்ற பெயருடன் அழைத்தனர்.
# கடல் தேவதை காஞ்சனா

கடல் தேவதை காஞ்சனா]]  
**கடல் தேவதை காஞ்சனா** அல்லது **செரி காஞ்சனா ரதி கிடோல்** (இந்தோனேசியம்: *Kanjeng Ratu Kidul*; *Sri Gusti Kanjeng Ratu Kidul*; ஜாவானியம்: ꧋ꦱꦿꦶꦒꦸꦱ꧀ꦠꦶꦏꦚ꧀ꦗꦼꦁꦫꦠꦸꦏꦶꦢꦸꦭ꧀) என்பவர் ஜாவா தீவு மக்களிடையே; அதாவது மேற்கு ஜாவா, மத்திய ஜாவா, கிழக்கு ஜாவா மற்றும் பாலி தீவு மக்களிடையே மிகவும் புகழ்பெற்ற ஒரு புராணக் கதைமாந்தர் ஆவார். இவரின் பெயர் பொதுவாக இவருடைய தங்கை இரங்கா தேவி *(Dewi Rengganis)* என்பவருடன் சமப் படுத்தப்படுகிறது. உண்மையில் இருவரும் வேறுபட்டவர்கள்.  
பொதுவாக, கடல் தேவதை காஞ்சனா ஒரு முக்கியமான நிகழ்வு வரப்போகிறது என்பதற்கான எச்சரிக்கையைக் கொடுப்பதற்காகத் தோன்றுகிறார் என ஜாவானிய மக்கள் நம்புகின்றனர். ஜாவானிய புராணங்களில், காஞ்சனா ரதி கிடோல் என்பவர் கப்பிங் தெலு கடவுளாரின் *(Kaping Telu)* படைப்பு என நம்பப்படுகிறது. அந்த வகையில், காஞ்சனா ரதி கிடோல் என்பவர் **சிறீ தேவி** *(Dewi Sri)* எனும் அரிசியின் தெய்வமாகவும்; இயற்கையின் பிற தெய்வங்களாகவும்; உலக வாழ்க்கையை நிரப்புகிறார் என நம்பப்படுகிறது.  
இதற்கிடையில், நிய் ரோரோ கிடுல் எனும் இரங்கா தேவி முதலில் சுண்டா இராச்சியத்தைச் சேர்ந்த இளவரசி என்றும்; அவரின் மாற்றாந்தாய் கொடுத்த அழுத்தங்களினால், அவரின் தந்தை, இளவரசி நிய் ரோரோ கிடுலை அரண்மனையில் இருந்து வெளியேற்றினார் என்றும்; ஜாவானிய புராணங்களில் வெவ்வேறு கட்டங்களில் சித்தரிக்கப்படுகின்றது.
# கடல் தேவதை காஞ்சனா

## சித்தரிப்பு

ஜாவானிய மக்களின் நம்பிக்கையின்படி, கடல் தேவதை காஞ்சனா, ஆழ்க்கடலின் மையத்தில் அமைந்துள்ள அவரின் அரண்மனையிலிருந்து இந்தியப் பெருங்கடலின் பேரலைகளின் மீது அதிகாரம் கொண்டுள்ளார். மாதரம் மன்னர்கள்; மாதரம் சேனாபதி *(Senapati dari Mataram)*; சுராகார்த்தா அரசர் பாகுபுவனா அரச மரபினர் *(Pakubuwana)*; மற்றும் நாகயோக்யகர்த்தா சுல்தானக மன்னர்கள் *(Kesultanan Ngayogyakarta Hadiningrat)*; யோக்யகர்த்தா சுல்தான் அமெங்குபுவானா *(Hamengkubuwana)*; போன்றவர்களின் ஆன்மீகப் பெண்தெய்வம் எனவும் கடல் தேவதை காஞ்சனா அறியப்படுகிறார்.  
சுராகார்த்தா அரண்மனையால், செரி குஸ்தி கஞ்செங் ரத்து ஆயூ கென்கோனோ சாரி அல்லது செரி குஸ்தி கஞ்செங் ரத்து ஆயூ கெகோனோகதிசாரி *(Sri Gusti Kanjeng Ratu Ayu Kencono Sari atau Sri Gusti Kanjeng Ratu Ayu Keconohadisari)* என்று கடல் தேவதை காஞ்சனா அழைக்கப்பட்டார். இவர் ஒரு நாளைக்கு பல முறை தன் தோற்றத்தை மாற்றிக் கொள்ளும் திறன் கொண்டவர் என்றும் நம்பப்படுகிறது.  
ஒருமுறை இந்தோனேசியாவின் முன்னாள் துணை அதிபர் சுல்தான் அமெங்குபுவானா IX *(Hamengkubuwono IX)*, கடல் தேவதை காஞ்சனாவுடனான தனது ஆன்மீகச் சந்திப்பின் அனுபவத்தை விவரித்து இருக்கிறார். கடல் தேவதை காஞ்சனா, பொதுவாக முழு நிலவின் போது ஓர் இளம் பெண்ணாகவும்; மற்ற நேரங்களில் ஒரு வயதான பெண்ணின் வடிவத்திற்கும் தோற்றத்திற்கும் மாறிக் கொள்ள முடியும் என்று சொல்லி இருக்கிறார்.
# கடல் தேவதை காஞ்சனா

## தங்கும் விடுதிகள்

ஜாவா மற்றும் பாலியின் தெற்கு கடற்கரையில் உள்ள தங்கும் விடுதி உரிமையாளர்கள் கடல் தேவதை காஞ்சனாவின் பெயரில் சிறப்பு அறைகளை வழங்குகிறார்கள். பாலி, சனூர் நகரில் கிராண்ட் பாலி பீச் தங்கும் விடுதியில் *(Grand Bali Beach Hotel)* உள்ள 327 மற்றும் 2401-ஆம் அறைகள் மிகவும் பிரபலமானவை. அகுங் ஒகாவதி என்று அழைக்கப்படும் ஓர் இந்து மதப் பாதிரியார், 327-ஆம் அறையைப் பாதுகாத்து வருகிறார்.  
மேற்கு ஜாவாவின் பெலாபோகான் ரத்து எனும் இடத்தில் உள்ள சமுத்திரா தங்கும் விடுதியின் *(Samudra Beach Hotel)* தெற்குப் பகுதியில் கடல் தேவதை காஞ்சனாவுக்காக, பச்சை வண்ணம் பூசப்பட்ட 308-ஆம் அறை ஒதுக்கப்பட்டு இருக்கிறது.  
1966-ஆம் ஆண்டிலேயே, இந்தோனேசியாவின் முதல் அதிபர் சுகார்னோ, சமுத்திரா கடற்கரை தங்கும் விடுதிக்கான இடத்தைத் தீர்மானிப்பதில் ஈடுபட்டிருந்தார். 308-ஆம் அறை முன்னால் ஒரு வாதுமை மரம் உள்ளது. அங்கு சுகார்னோ தனது ஆன்மீக எழுச்சியைப் பெற்றார் என்றும் அறியப்படுகிறது.
# பெஞ்சல் தாசு

**பெஞ்சல் தாசு** (*Penchal Das*) என்பவர் ஓர் இந்தியப் பாடகரும், பாடலாசிரியரும் கவிஞரும் ஆவார். இவர் தெலுங்கு திரைத்துறையில் பணிபுரிகிறார். இவரது பிரபலமான பாடல்களில் *கிருஷ்ணார்ஜுன யுத்தத்தின்* (2018) "தாரி சூடு" மற்றும் *சிறீகரம்* (2021) படத்தில் "பலேகுண்டி பாலா" ஆகியவை அடங்கும், மேலும் பிந்தைய பாடலுக்கான தென்னிந்திய சர்வதேசத் திரைப்பட விருதிற்கான பரிந்துரையைப் பெற்றது.
# பெஞ்சல் தாசு

## ஆரம்பகால வாழ்க்கை மற்றும் தொழில்

புட்டா பென்சல் தாசு, இந்தியாவின் ஆந்திரப் பிரதேசம், கடப்பா மாவட்டத்தின் (தற்போது அன்னமய்யா மாவட்டத்தில் ) உள்ள சிட்வேல் மண்டலத்தில் தேவமச்சுபள்ளியில் பிறந்தார். இவர் தனது தந்தை மற்றும் மாமாவிடமிருந்து பாடுவதைக் கற்றுக்கொண்டார். இவர்களும் பாடகர்கள். தனது எழுத்து குறித்து *தி இந்துவிடம்* பேசிய தாசு, "தான் ஓர் எழுத்தாளர் என்றும், கவிதைகள் எழுதுவதாகவும்” தெரிவித்தார். மேலும் தான் நாட்டுப்புறப் பாடல்களைத் தீவிரமாகச் சேகரித்து ஆராய்ச்சி செய்து வருவதாகவும், யார் வேண்டுமானாலும் எழுதலாம், ஆனால் நாட்டுப்புறக் கதைகள் போன்ற ஒன்றை எழுதுவதற்கு உள்ளடக்கமும் பொருளும் இருக்க வேண்டும் எனத் தெரிவிப்பதோடு, ஒருவர் எந்த வார்த்தையைச் சொன்னாலும், ஜனபதத்திலிருந்து ஒரு கதையை உருவாக்க முடியும்" என்றும் கூறினார். இவர் ஒரு பத்திக் ஓவியக் கலைஞர். இதற்காக இவருக்கு ஆந்திரப் பிரதேச அரசு விருது வழங்கியது. இவர் மாவட்டத்தில் உள்ள ஓர் அரசுப் பள்ளியில் ஓவியம் மற்றும் கலை ஆசிரியராகவும் பணியாற்றி வருகிறார்.  
சிறீ வெங்கடேசுவரா பல்கலைக்கழகத்தில் எழுத்தாளர்கள் நிகழ்வுகளில் தாசு பாடுகிறார். இந்த நிகழ்வில்தான் திரைப்படத் தயாரிப்பாளர் மெர்லபகா காந்தியின் தந்தை முரளி இவரை முதன்முதலில் கவனித்தார். இதன் மூலம் மெர்லபகா காந்தியின் *எக்சுபிரசு ராஜா* (2016) படத்தில் வாய்ப்புக் கிடைத்தது. ஆனால் தனிப்பட்ட உடல்நிலை காரணமாக பாட முடியவில்லை. இவர் *கிருஷ்ணார்ஜுன யுத்தம்* (2018) திரைப்படத்தில் "தாரி சூடு" மூலம் அறிமுகமானார். இது பின்னர் இவரது இசைவாழ்க்கையின் திருப்புமுனையாக அமைந்தது.
# பெஞ்சல் தாசு

## இசைத் தொகுப்பு

| பாடலாசிரியர் | பாடல் |  |  |
| --- | --- | --- | --- |
| 2018 | "தாரி சூடு" | *கிருஷ்ணாஜுன யுத்தம்* | ஹிப்ஹாப் தமிழா |
| "தலைவலி ரா மாமா தலைவலி" | *சில்லி பெல்லோசு* | ஸ்ரீ வசந்த் |  |
| "யேடா போயினாடோ" | *அரவிந்த சமேத வீர ராகவா* | தமன் |  |
| "ரெட்டம்மா தல்லி" |  |  |  |
| 2019 | "கிளாஸ்மேட்ஸ்" | சித்ரலகரி | தேவி ஸ்ரீ பிரசாத் |
| "மருகினவா ராஜண்ணா" | யாத்ரா | கே |  |
| 2021 | "பலேகுண்டி பாலா" | *ஸ்ரீகரம்* | மிக்கி ஜே. மேயர் |
| "யெண்டுகோ ஈ மொஹமு" | *பிராண்டி டைரிஸ்* | பிரகாசு |  |
| "யே கொண்டா சாட்டுனா" | *மா ஊரி பொலிமேரா* | கியானி |  |
| 2022 | "மா கலாலா" | *விசாகப்பட்டண கேந்திரம்* | கார்த்திக் கொடகண்ட்லா |
| "ஏமந்தி நபயா" | *லைக், ஷேர் &amp;amp; குழுசேர்* | பிரவீன் லக்கராஜு |  |
| 2024 | "நா நல்ல கலுவபுவ்வா" | *தெப்ப சமுத்திரம்* | பெத்தபள்ளி ரோஹித் |
| "அம்மா லாலோ ராம் பஜனை" | ஆய் | அஜய் அரசடா |  |
| "படுகு கோரே" | *பொட்டல்* | சேகர் சந்திரா |  |
| 2025 | "டிக்கு திக்கு" | *ராசரிகம்* | வெங்கி |
| "நிப்புவி நீங்கி எகி" |  |  |  |
| "ஓகோ ரத்தம்மா" | லைலா | லியோன் ஜேம்ஸ் |  |
| "மாதா வினாலி" | *ஹரி ஹர வீர மல்லு: பகுதி 1* | மரகதமணி | } |
# பெஞ்சல் தாசு

## திரைப்படவியல்

### தொலைக்காட்சி

| 2024 | *ச ரி க ம பா அடுத்த பாடும் இளைஞர் ஐகான்* | வழிகாட்டி | ஜீ தெலுங்கு | } |
| --- | --- | --- | --- | --- |
# பெஞ்சல் தாசு

## விருதுகள் மற்றும் பரிந்துரைகள்

| } |
| --- |
# குத்லே கான்

**குத்லே கான்** (*Kutle Khan*)(பிறப்பு: சனவரி 10, 1984) என்பவர் இராசத்தானைச் சேர்ந்த ஒரு பாடகரும், இசையமைப்பாளரும் பாடலாசிரியரும் ஆவார். இவர் அம்பலா, ஆக்ஷன், அஃப்வா, தஹாத், லவ் ஷாதி டிராமா போன்ற ஏராளமான திரைப்படங்கள், தொலைக்காட்சித் தொடர்களுக்குப் பின்னணிப் பாடகராக இருந்துள்ளார். காதிஷ் உல்கா போர். கான் எம் தொலைக்காட்சி பருவம் 3-இல் *கோக் ஸ்டுடியோ*வில் இடம்பெற்றார். "மூமல்" என்ற இவரது இசையமைப்பிற்காக, 2015 ஆம் ஆண்டுக்கான *உலக இந்திய இசை அகாதமி விருதுகளில்* சிறந்த நாட்டுப்புறத் தனிப் பாடலுக்கான விருதைப் பெற்றார்.  
கான் தொலைக்காட்சித் தொடர்கள் மற்றும் எம்டிவி *கோக் படப்பிடிப்பக* பருவம் 3, *எம்டிவி அன்ப்ளக்டு*, தி டெவாரிஸ்ட்ஸ், *ரேடியோசிட்டி ப்ரீடம்* விருதுகள் உள்ளிட்ட பல நிகழ்ச்சிகளில் இடம்பெற்றார்.  
தனது வாழ்க்கை முழுவதும், இவர் 80-க்கும் மேற்பட்ட நாடுகளில் நிகழ்ச்சிகளை நடத்தியுள்ளார். இவரது தந்தை உசுதாத் ஜேது கான் இவருக்கு 8 வயதில் பயிற்சி அளிக்கத் தொடங்கினார். நான்காம் வகுப்புக்குப் பிறகு குட்லே கான் இசையைத் தொடரவும் கற்றுக்கொள்ளவும் பள்ளிப் படிப்பினை விட்டு வெளியேறினார்.
# குத்லே கான்

## தொழில்

2011-ஆம் ஆண்டில், கான் இசைக்கலைஞர்களான சாம்பே கான், தயம் கான் மற்றும் கஃபுர் கான் ஆகியோருடன் "தி குட்லே கான் திட்டம்" என்ற தனது இசைக்குழுவை உருவாக்கினார். தனது இசைக்குழுவை உருவாக்குவதற்கு முன்பு, ஜெய்சால்மரின் கலைஞர் கூட்டமைப்பில் கார்டலுடன் இராகங்களை உணர்ந்த சில கலைஞர்களால் கான் பிரான்சில் நிகழ்ச்சி நடத்த அழைக்கப்பட்டார். 2015-ஆம் ஆண்டில், கான் "ஆம்பலா" திரைப்படத்தில் "யாரென்ன சொன்னாலும், எவரேமி அந்துன்னா, யார் என்ன சொன்னாலும், எவரேமி அந்துன்னா, யார் என்ன சொன்னாலும்" பாடல்களுடன் தனது முதல் பாடலைப் பாடினார். பாடல்களும் திரைப்படமும், யூடியூப் மற்றும் டிஎஸ்பிகளில் நூறு மில்லியனுக்கும் அதிகமான பார்வையினைப் பெற்றது. பாடல்கள் பிரபலமடைந்த பிறகு கான் அங்கீகாரம் பெறத் தொடங்கினார்.  
2014-ஆம் ஆண்டில், சோனி திட்டமான *ரீசவுண்டின்* விளம்பரத்திற்காக மிடிவல் பண்டிட்சுடன் இணைந்து பணியாற்றினார்.  
2016-ஆம் ஆண்டில், எசுபானியாவில் நடைபெற்ற பன்னாட்டு இந்தியத் திரைப்படக் கழக வ் விருதுகளில் கான் இடம்பெற்றார். பின்னர் இவர் 2019-ஆம் ஆண்டு மும்பையில் நடைபெற்ற 20வது விருதுகள் விழாவில் ஜோனிதா காந்தியுடன் இணைந்து இடம்பெற்றார்.  
2019-ஆம் ஆண்டில், இந்திய ஐகான் திரைப்பட விருதுகளில் ஆண்டின் சிறந்த நாட்டுப்புறப் பாடகருக்கான விருதைப் பெற்றார்.  
2021-ஆம் ஆண்டில், *மிமி* படத்திற்காக ஏ. ஆர். ரகுமான் இசையமைத்த இந்தி மொழிப் பாடலான பரம் சுந்தரிக்கு கான் குரல், மோர்சிங் மற்றும் கர்தல் ஆகியவற்றைச் செய்தார். இந்தப் பாடல் சூலை 16, 2021 அன்று ஒலிப்பதிவு செய்யப்பட்டு தனிப்பாடலாக வெளியிடப்பட்டது. இந்தப் பாடல் ஐக்கிய நாடுகளின் பில்போர்டு உலகம் மட்டும் நிகழ்வில் 184வது இடத்தைப் பிடித்தது.  
இவர் தனது முதல் இசைத்தொகுப்பான தி குட்லே கானை அக்டோபர் 5, 2016 அன்று வெளியிட்டார். 2023-ஆம் ஆண்டில், இவர் *பியாண்ட் டூன்சு* என்ற தலைப்பில் இசைத்தொகுப்பினை வெளியிட்டார்.  
2024-ஆம் ஆண்டில், இவரது "சாஜன்" பாடல் டி-சீரிஸ் மூலம் வெளியிடப்பட்டது. இதை பூசண் குமார் தயாரித்தார். மார்ச் 2024-இல் தொடங்கப்பட்டதிலிருந்து இதன் முதல் ஆண்டு விழாவின் போது , நிதா முகேஷ் அம்பானி கலாச்சார மையத்தின் பிரமாண்டமான தொடக்க விழாவில் நிகழ்ச்சி நடத்த கான் அழைக்கப்பட்டார். ஆதர்ஷ் ராவ் மற்றும் ரவாடோவுடன் கானின் "ஃபாலக்" பாடல் அமேசான் பிரைமின் சர்மாஜி கி பேட்டியில் இடம்பெற்றது.
# குத்லே கான்

## விருதுகள்

| 2019 | ஆண்டின் சிறந்த நாட்டுப்புறப் பாடகர் | இந்தியன் ஐகான் திரைப்பட விருதுகள் | வென்றது |  |
| --- | --- | --- | --- | --- |
| சிறந்த எலக்ட்ரானிகா பாடல் ( மிடிவல் பண்டிட்ஸுடன் ) | அந்தி | குளோபல் இந்தியன் மியூசிக் அகாடமி விருதுகள் | வென்றது | } |
# சங்கபாலி அருணா

**சங்கபாலி அருணா லோகிதாட்சி** (*Sanghapali Aruna Lohitakshi*) என்றும் அழைக்கப்படும் சங்கபாலி அருணா, இந்தியாவைச் சேர்ந்த மனித உரிமை ஆர்வலர் ஆவார். இவர் தலித் பெண்களின் உரிமைகள் குறித்த தனது பணிக்காக நன்கு அறியப்பட்டவர். மேலும், முக்தி திட்டத்தின் நிர்வாக இயக்குநராக உள்ளார்.
# சங்கபாலி அருணா

## வாழ்க்கை

அருணா 19 அக்டோபர் 1979 அன்று இந்தியாவின் ஆந்திரப் பிரதேசத்தின் விசாகப்பட்டினத்தில் ஒரு தலித் சமூகத்தில் பிறந்தார். இவர் புது தில்லி, ஜவகர்லால் நேரு பல்கலைக்கழகத்தில் மொழியியலில் முனைவர் பட்டம் பெற்றார். அங்கு அருணா பிர்சா அம்பேத்கர் பூலே மாணவர் சங்கத்தின் நிறுவனர் உறுப்பினராக இருந்தார். மேலும், தலித் வரலாற்று மாதத்தின் அமைப்பாளராகவும் இருந்தார்.
# சங்கபாலி அருணா

## செயல்பாடுகள்

2014 ஆம் ஆண்டில், அருணா ‘தலித் மகிளா சுவபிமான் யாத்திரை’யின் (தலித் மகளிர் சுயமரியாதை சுற்றுப்பயணம்) ஒரு பகுதியாக இருந்தார். சாதி அடிப்படையிலான வன்முறை குறித்த விழிப்புணர்வை ஏற்படுத்த இந்தியா முழுவதும் பயணம் செய்தார். மேலும் 2015 ஆம் ஆண்டில் தலித் பெண்கள் போர்ப் பிரச்சாரத்தின் ஒரு பகுதியாக இருந்தார். ஐதராபாத்து பல்கலைக்கழகத்தில் தலித் மாணவரான ரோகித் வேமுலாவின் தற்கொலை தற்கொலை செய்து கொண்டது இந்தியாவின் பல்வேறு பல்கலைக்கழக வளாகங்களில் பரவலான போராட்டங்களைத் தூண்டியது. மேலும் இந்தியாவில் தலித்துகள் மற்றும் தாழ்த்தப்பட்ட சாதிகளுக்கு எதிரான பாகுபாடு காட்டப்படுவதாகக் கூறப்படும் ஒரு வழக்காக பரவலான ஊடக கவனத்தைப் பெற்றது. இந்தச் செயல்களில் அருணா தொடர்ச்சியாக செயல்பட்டார்.  
2018 ஆம் ஆண்டு நிலவரப்படி, அருணா முக்தி திட்டத்தின் நிர்வாக இயக்குநராக உள்ளார். இது தன்னை “தெற்காசியாவில் சாதிய பாகுபாட்டை முடிவுக்குக் கொண்டுவருவதற்காக திறந்தவெளி மற்றும் பங்கேற்பு புதுமைக்கான வாக்குறுதியின் மூலம் பாடுபடும் தலித் பகுஜன் ஆதிவாசி பெண்கள், பாலின இணக்கமற்றவர்கள் மற்றும் திருநங்கைகள் தலைமையிலான தொடக்க நிறுவனம் ”என்று விவரிக்கிறது. இந்தியன் எக்சுபிரசின்படி, அருணா தலித், பகுஜன், ஆதிவாசி மற்றும் முஸ்லிம் சமூகங்களிடையே எண்ணிம முறை கல்வியறிவில் பணியாற்றுகிறார்.  
தனது பணியை அருணா இவ்வாறு விவரித்து எழுதுகிறார்:
# பூர்ணிமா தேவி பர்மன்

**பூர்ணிமா தேவி பர்மன்** *(Purnima Devi Barman*) இந்தியாவின் அசாம் மாநிலத்தினைச் சேர்ந்த ஒரு வனவிலங்கு உயிரியலாளர் ஆவார். உள்ளூரில் கர்கிலா என்று அழைக்கப்படும் பெருநாரை (*லெப்டோப்டிலோசு துபியசு*) பாதுகாப்புப் பணிகளுக்காக இவர் அறியப்படுகிறார். இவர் முழுக்க முழுக்க பெண்களுக்கான பாதுகாப்பு முயற்சியான கர்கிலா படை நிறுவனர் ஆவார். 2017-ஆம் ஆண்டில், பர்மன் தனது பாதுகாப்பு முயற்சிகளுக்காக வைட்லி விருதையும், இந்தியக் குடியரசுத் தலைவரால் வழங்கப்படும் பெண்களுக்கான மிக உயர்ந்த குடிமகள் விருதான நாரி சக்தி விருதையும் பெற்றார்.
# பூர்ணிமா தேவி பர்மன்

## வாழ்க்கை வரலாறு

பூர்ணிமா தேவி பர்மன் அசாமில் உள்ள குவகாத்தி பல்கலைக்கழகத்தில் பயின்றார். இங்கு இவர் சூழலியல் மற்றும் வனவிலங்கு உயிரியலில் நிபுணத்துவம் பெற்ற விலங்கியல் துறையில் முதுநிலைப் பட்டம் பெற்றார். 2007-ஆம் ஆண்டு இவர் தனது முனைவர் பட்ட ஆராய்ச்சியைத் தொடங்கினார். ஆனால் கிராமப்புற அசாமில் உள்ள கிராமங்களில் சமூகப் பாதுகாப்பு கல்வியில் கவனம் செலுத்துவதற்காகத் தனது ஆய்வினை 2019 வரை தாமதப்படுத்தினார். பல்லுயிர் பாதுகாப்புக்கான அரசு சாரா அமைப்பான ஆரண்யக்கில் உள்ள பறவைகள் ஆராய்ச்சி மற்றும் பாதுகாப்புப் பிரிவில் மூத்த வனவிலங்கு உயிரியலாளராக பர்மன் பணியாற்றியுள்ளார். இங்கு இவர் ஆரண்யக்கின் பெருநாரை பாதுகாப்புத் திட்டத்தை ஒருங்கிணைத்தார். பர்மன் பெண்கள் இயற்கை வலையமைப்பு இந்தியாவின் இயக்குநராகவும், பன்னாட்டு இயற்கைப் பாதுகாப்புச் சங்கத்தின் நாரை, அரிவாள் மூக்கன், கரண்டிவாயன் நிபுணர் குழுவின் உறுப்பினராகவும் உள்ளார்.
# பூர்ணிமா தேவி பர்மன்

## பெருநாரை

பன்னாட்டு இயற்கைப் பாதுகாப்புச் சங்கப் பட்டியலில் அழிந்து வரும் நாரையாகப் பட்டியலிடப்பட்டுள்ள பெருநாரையில் செய்த ஆய்வு, பாதுகாப்புப் பணிக்காக பர்மன் அறியப்படுகிறார். இது உலகளவில் 800–1,200 முதிர்ந்த தனிநபர்களைக் கொண்டுள்ளது. இந்த தனிநபர்களில் பெரும்பாலோர் (650–800) இந்தியாவின் அசாம் மாநிலத்தில் காணப்படுகின்றனர். இதனைத் தடுக்கவும் பெருநாரையின் சுற்றுச்சூழல் முக்கியத்துவம் குறித்தும் இப்பகுதி மக்களிடம் விழிப்புணர்வு ஏற்படுத்த முனைந்தார். இதனால் இவரது ஆய்வினைக் குறித்த காலத்தில் முடிக்க இயலவில்லை.  
உள்ளூர் கிராமவாசிகளின் கலாச்சாரம் மற்றும் மரபுகளை ஒருங்கிணைக்கும் பல பாதுகாப்பு பிரச்சாரங்களை பர்மன் வழிநடத்தினார். மத விழாக்கள், சமையல் போட்டிகள், தெரு நாடகங்கள் மற்றும் சமூக நடனங்களின் போது பாதுகாப்பு செய்திகளை வழங்குவதும் இதில் அடங்கும். பாதுகாப்பு விழிப்புணர்வைப் பரப்பத் திரைப்படப் பிரபலங்களை ஈடுபடுத்துதல், குழந்தைகள் மற்றும் இளைஞர்களை மையமாகக் கொண்டு கல்வி பிரச்சாரங்கள் நடத்தப்பட்டன. விளையாட்டுகள், செயல்பாடுகளைப் பயன்படுத்தி பெருநாரையின் சுற்றுச்சூழல் முக்கியத்துவம் குறித்து அவர்களுக்குக் கற்பிக்கப்பட்டன. இந்தப் பெயர் "எலும்பு விழுங்குபவன்" என்பதற்கான சமசுகிருத வார்த்தையிலிருந்து வந்தது. இந்தக் குழுவில் 400 உள்ளூர் அசாமியத் தன்னார்வலர்கள் உட்பட 10,000-க்கும் மேற்பட்ட உறுப்பினர்களும் உள்ளனர். பெருநாரையின் பாதுகாப்பைத் தடுக்கும் அனைத்துத் தடைகளையும் அகற்றுவதே இவர்களின் குறிக்கோள் ஆகும்.  
கிராமப்புற அசாமியக் கிராமங்களின் கலாச்சாரத்தில் பெருநாரைப் பாதுகாப்பை அதிக அளவில் ஒருங்கிணைத்த பெருமையும் பர்மனுக்கு உண்டு. பறவைகளின் பிம்பத்தைக் கெட்ட சகுனங்கள் அல்லது தீங்குயிரி என்பதிலிருந்து மாற்றி திருமணம் மற்றும் பிரசவம் போன்ற புகழ்பெற்ற மனித மரபுகளில் பிரதிநிதித்துவப்படுத்தத் தகுதியான ஒன்றாக மாற்றுவதற்கான முயற்சிகள் வெற்றிபெற்றன.
# பூர்ணிமா தேவி பர்மன்

## விருதுகள் மற்றும் கௌரவங்கள்

இந்தியக் குடியரசுத் தலைவர் ராம்நாத் கோவிந்த் அவர்களால் வழங்கப்பட்ட 2017-ஆம் ஆண்டுக்கான நாரி சக்தி விருதினை (இந்தியப் பெண்களுக்கான மிக உயர்ந்த குடிமகன் விருது) பெற்றவர் பர்மன். மேலும் 2017-ஆம் ஆண்டில், ஐக்கிய இராச்சியத்தின் இளவரசி ராயல் அன்னே இவருக்கு வைட்லி விருதை (கிரீன் ஆசுகார் என்றும் அழைக்கப்படுகிறது) வழங்கினார். கூடுதலாக, பர்மன் பாதுகாப்பு தலைமைத்துவத் திட்டத்தின் 2015 தலைமைத்துவ விருதையும், எதிர்கால பாதுகாவலர் விருது 2009, ராயல் பேங்க் ஆப் இசுக்காட்லாந்து ஆர்.பி.எசு. "புவி கதாநாயகன்" (2016), பர்மன் 2025ஆம் ஆண்டிற்கான *டைம்* இதழின் சிறந்த பெண்களில் ஒருவராகப் பெயரிடப்பட்டார்.
# சனூர்

**சனூர்** (ஆங்கிலம்: *Sanur*; இந்தோனேசியம்: *Pantai Sanur*; பாலினியம்: *Pasih Sanur*) என்பது இந்தோனேசியா, பாலி, தென்பசார் மாநகரத்திற்கு கிழக்கே உள்ள ஒரு கடற்கரைப் பகுதியாகும். தற்போது இந்தக் கடற்கரை ஒரு சிறிய நகரமாக வளர்ந்துள்ளது. நுகுரா ராய் பன்னாட்டு வானூர்தி நிலையத்தில் இருந்து சுமார் 30 நிமிடப் பயணத் தொலைவில் உள்ளது.  
சனூர் கடற்கரை 5.1 கிமீ (3.2 மைல்) பரப்பளவு கொண்டது. இந்தக் கடற்கரை மாத்தாகரி தெர்பிட் கடற்கரையிலிருந்து மெர்த்தாசாரி கடற்கரை வரை, 2008-இல் மீட்டெடுக்கப்பட்டது.
# சனூர்

## வரலாறு

### வரலாற்றுக்கு முந்தைய காலம்

சனூர் அருகே உள்ள சனூர் கல் பூங்காவில் வெண்கலக்காலத்தைச் சேர்ந்த பெருங்கல் அமைப்புகள் *(Megaliths)* கிடைத்துள்ளன. அவை பாலியின் பல இடங்களில் காணப்படுகின்றன. அசல் பெருங்கல் அமைப்புகள் கல் கருவிகளால் செய்யப்பட்டவை. அதன்வழி பாலி தீவில், பாலி அகா மக்கள் *(Bali Aga)* நீண்ட காலமாக வாழ்ந்ததற்கான சான்றுகள் கிடைத்துள்ளன. பெடாவா கிராமத்தில் (புலேலெங் குறு மாநிலம்) *(Buleleng Regency)* காணப்பட்ட மெகாலிதிக் கற்களும் சான்றுகளாய் அமைகின்றன.
# சனூர்

## 20-ஆம் நூற்றாண்டு

1906-ஆம் ஆண்டு பாலியில் இடச்சு படையெடுப்பு தொடங்கியபோது, சனூர் கடற்கரையின் வடக்குப் பகுதி தரையிறங்கும் இடமாகப் பயன்படுத்தப்பட்டது. இரண்டாம் உலகப் போரின் போது, பாலி தீவை ஆக்கிரமிக்க சப்பானியப் படைகள் தரையிறங்கிய போது, சனூர் மீண்டும் நுழைவுப் புள்ளியாக அமைந்தது.  
;
சனூர் கடற்கரை என்பது தலைநகர் தென்பசாருக்கு மிக அருகில் உள்ள கடற்கரைப் பகுதி என்பதால், கடற்கரை சுற்றுலாவிற்கான பழைமை இடங்களாக விளங்கிய கூத்தா *(Kuta)*, நுசா டுவா *(Nusa Dua)* மற்றும் உலுவத்து *(Uluwatu)* போன்றவற்றுக்கு முந்தைய இடமாக சனூர் அமைகிறது. 1966 வரை தீவில் மூன்று குறிப்பிடத்தக்க தங்கும் விடுதிகள் மட்டுமே இயங்கின.}}  
1963 ஆம் ஆண்டு, இந்தோனேசிய அதிபர் சுகார்னோவின் கீழ், அப்போதைய பாலி பீச் இன்டர் கான்டினென்டல் தங்கும் விடுதியின் *(Bali Beach InterContinental Hotel)* கட்டுமானம் தொடங்கியது. 1966-ஆம் ஆண்டு திறக்கப்பட்டது.
# சனூர்

## 20-ஆம் நூற்றாண்டு

### சொகுசு தங்கும் விடுதி

இதுவே பாலியில் கட்டப்பட்ட முதல் ஐந்து நட்சத்திர சொகுசு தங்கும் விடுதி ஆகும். இந்தத் தங்கும் விடுதி 42 எக்டேர் பரப்பளவில் அமைக்கப்பட்டுள்ளது.  
சனவரி 20, 1993 அன்று, 3 நாட்கள் நீடித்த தீ விபத்தால் பாலி பீச் இன்டர் கான்டினென்டல் தங்கும் விடுதி மூடப்பட்டது; அது மீண்டும் கட்டப்பட்டு அக்டோபர் 4, 1993 அன்று மீண்டும் திறக்கப்பட்டது.  
- முதலாம் நிலை: **மாநிலம்** அல்லது **புரோவின்ஸ்**; (ஆங்கிலம்: *Province* இந்தோனேசியம்: *Provinsi*)
- இரண்டாம் நிலை : **குறு மாநிலம்**; **பிராந்தியம்**; அல்லது **ரீசன்சி**; **மாநகரம்**; (ஆங்கிலம்: *Regency*; *City* இந்தோனேசியம்: *Kabupaten*; *Kota*)
- மூன்றாம் நிலை : **மாவட்டம்** (ஆங்கிலம்: *District* இந்தோனேசியம்: *Kecamatan, Distrik, Kapanewon, Kemantren*)
- நான்காம் நிலை : **கிராமம்** அல்லது **துணை மாவட்டம்** (ஆங்கிலம்: *Village/Subdistrict* இந்தோனேசியம்: *Desa / Kelurahan*)
# சனூர்

## காட்சியகம்

- **சனூர் காட்சிப் படங்கள்**
# சி. கே. துர்கா

**சி. கே. துர்கா** (*C. K. Durga*) ஓர் இந்திய அறுவை சிகிச்சை நிபுணரும் புற்றுநோயியல் நிபுணரும் ஆவார். இவர் மார்பகப் புற்றுநோய் அறுவை சிகிச்சை நுட்பத்தை உருவாக்கினார். இது ஒரே நேரத்தில் புற்றுநோயை அகற்றி, நோயாளியின் சொந்தத் திசுக்களைப் பயன்படுத்தி மார்பகத்தை மறுகட்டமைக்கிறது. இது உலகளவில் அறுவை சிகிச்சை நிபுணர்களால் பரவலாக ஏற்றுக்கொள்ளப்பட்டுள்ளது. பெண்களின் ஆரோக்கியத்திற்கான இவருடைய பங்களிப்புகளுக்காக, குறிப்பாக மார்பகப் புற்றுநோய் குறித்த இவரது விரிவான ஆராய்ச்சிக்காக இவர் நன்கு அறியப்படுகிறார்.  
இந்திய அரசால் வழங்கப்படும் இந்தியாவின் மிக உயர்ந்த பெண்களுக்கான விருதான நாரி சக்தி புரஸ்கார் விருதை 2018-ஆம் ஆண்டு துர்க்காப் பெற்றார்.
# சி. கே. துர்கா

## வாழ்க்கை மற்றும் தொழில்

துர்கா தனது இளநிலை மருத்துவம் மற்றும் அறுவையியல் பட்டம் பெற்ற பின்னர் 1981-இல் தனது முதுநிலை (அறுவை சிகிச்சை) படிப்பினை முடித்தார். இவர் டாக்டர் ராம் மனோகர் லோகியா மருத்துவமனையில் மூத்த மருத்துவராகத் தனது வாழ்க்கையைத் தொடங்கினார். பின்னர் 1987-இல் ஒரு புற்றுநோய் நிபுணரானார். தற்போது, இவர் சண்டிகரில் உள்ள மருத்துவக் கல்வி மற்றும் ஆராய்ச்சி முதுநிலை நிறுவனத்தில் அறுவை சிகிச்சைப் பேராசிரியராகப் பதவி வகிக்கிறார். மேலும் புது தில்லியில் உள்ள டாக்டர் ராம் மனோகர் லோகியா மருத்துவமனையில் அறுவை சிகிச்சைத் துறையின் ஆலோசகராகவும் தலைவராகவும் பணியாற்றுகிறார். இவர் *இந்திய அறுவை சிகிச்சை ஆய்விதழின்* இணை ஆசிரியராகவும் பணியாற்றுகிறார். மேலும் 2018 முதல் தில்லியைச் சேர்ந்த இந்திய அறுவை சிகிச்சை நிபுணர்கள் சங்கத்தின் பொதுக்குழு உறுப்பினராகவும் உள்ளார்.  
2017-ஆம் ஆண்டில், இந்திய அறுவை சிகிச்சை நிபுணர்கள் சங்கத்தின் தில்லி பிரிவின் தலைவராக துர்கா தேர்ந்தெடுக்கப்பட்டார். அதே ஆண்டு இந்திய அறுவை சிகிச்சை நிபுணர்கள் சங்கத்தால் சிறந்த மாநில பிரிவு விருதைப் பெற்றார். புற்றுநோய் ஆராய்ச்சியில் ஏராளமான மாணவர்களுக்கு இவர் வழிகாட்டியுள்ளார். புற்றுநோய் நோயாளிகளின் வாழ்க்கைத் தரத்தை மேம்படுத்துவதற்காக வடிவமைக்கப்பட்ட விழிப்புணர்வு திட்டங்களை நடத்தியுள்ளார்.
# ஜிம்மி மோசஸ்

**சிம்மி மோசசு சானுமாலா** (ஆங்கிலம்:*Jimmy Moses Janumala*) என்பவர் ஒரு இந்திய நடிகர், பின்னணிப் பாடகர், நகைச்சுவை நடிகர் மற்றும் மும்பையைச் சேர்ந்த மேடைச் சிரிப்புரைக் கலைஞர் ஆவார். இவர் நகைச்சுவை நடிகர் சானி லீவரின் இளைய சகோதரராவார். சிம்மி லீவர் இருபது ஆண்டுகளுக்கும் மேலாக நகைச்சுவை செய்து வருகின்றார், மேலும் முப்பதுக்கும் மேற்பட்ட நாடுகளில் சுமார் நான்காயிரத்துக்கும் மேற்பட்ட நிகழ்ச்சிகளை நடத்தியுள்ளார்.
# தேகு, புனே

**தேகு** (*Dehu*), இந்தியாவின் மகராட்டிரம் மாநிலத்தில் உள்ள புனே மாவட்டம், ஹவேலி தாலுகாவில் அமைந்த ஒரு பேரூராட்சி ஆகும். இது புனே நகரத்திற்கு வடக்கே 29.5 கிலோ மீட்டர் தொலைவில் அமைந்துள்ளது. பாண்டுரங்க விட்டலரின் பக்தரான துக்காராம் பிறந்த ஊராகும். தேகு நகரத்தில் கிருஷ்ணர் கோயிலும், துக்காராமின் சமாதி மற்றும் சன்னதியும் உள்ளது. ஆண்டுதோறும் ஆடி மாதத்தில் துக்காரமின் பல்லக்கு, தேகுவிலிருந்து பண்டரிபுரம் விட்டலர் கோயில் வரை ஊர்வலமாகச் செல்லும். இது இந்திராணி ஆற்றின் கரையில் உள்ளது. இதனருகில் தேகு ரோடு கண்டோன்மென்ட் அமைந்துள்ளது.
# தேகு, புனே

## மக்கள் தொகை பரம்பல்

2011ஆம் ஆண்டின் கணக்கெடுப்பின்படி, 1,381 வீடுகள் கொண்ட தேகு பேரூராட்சியின் மக்கள் தொகை 6,133 ஆகும். அதில் 3,178 ஆண்கள், 2,955 பெண்கள் உள்ளனர்.பாலின விகிதம் 1,000 ஆண்களுக்கு 930 பெண்கள் வீதம் உள்ளனர். சராசரி எழுத்தறிவு 88.64 ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 26.22%, 0.93% ஆக உள்ளனர். இந்நகர மக்களில் இந்து சமயத்தினர் 80.06%, இசுலாமியர் 8.09%, சமணர்கள் 0.46%, கிறித்தவர்கள் 1.03%, சீக்கியர்கள் 0.46%, பிறர் 0.12% ஆக உள்ளனர்
# அமானா வங்கி

**அமானா வங்கி** (*Amana Bank*)இலங்கையில் காணப்படும் பிரதானமான முன்னணி வங்கிகளில் ஒன்றாகக் கருதப்படுகிறது. இவ்வங்கியானது பெரும்பாலும் இஸ்லாமிய அடிப்படை விழுமியப்பண்புகளையும் இஸ்லாமிய நெறிமுறைகளையும் பண்பாடுகளையும் நடைமுறையில் கடைப்பிடிக்கின்றது. அமானா வங்கி இஸ்லாமிய கோட்பாடுகளை பின்பற்றினாலும் இவ்வங்கியானது இன மத மொழி வேறுபாடுகள் பாகுபாடுகள் அன்றி இலங்கையில் வாழும் பலதரப்பட்ட மக்களினுடைய அடிப்படை வசதிகளை நிறைவேற்றுவதில் திடசங்கட்பம் பூண்டுள்ளது. முழு அளவிலான முழு நேர அடிப்படையில் இசுலாமியச் சட்ட முறைமை<nowiki/>யினை அமானா வங்கி பின்பற்றுகின்றது. முழு அளவிலான முழு நேர அடிப்படையில் வங்கி செயல்பாடுகளினை இஸ்லாமிய வங்கி கோட்பாடுகளுக்கும் தத்துவங்களுக்கும் அமைவாக நடைமுறையில் அமுல்படுத்தும் உரிமம் பெற்ற ஒரே வர்த்தக வங்கியாக அமானா வங்கி இலங்கையில் திகழ்கின்றது. அமானா வங்கி வட்டி அடிப்படையிலான வங்கி நடவடிக்கைகளை அங்கீகரிக்காத வங்கியாக இருக்கின்றமை குறிப்பிடத்தக்க அம்சமாகும்.  
அமானா வங்கியானது இஸ்லாமிய விதிமுறைகளுக்கு கட்டுப்பட்டு தங்களுடைய வங்கி செயல்பாடுகளை வாடிக்கையாளர்களுக்கு ஏற்ற முறையில் நிறைவேற்றுகின்றது. இதனால் தான் அமானா வங்கி வட்டி கொள்கையினை பின்பற்றுவதில்லை அதற்கு மாறாக இலாபம் அடிப்படையிலான வங்கி சேவைகளை வாடிக்கையாளர்களுக்கு அளிக்கின்றது. கடனடிப்படையில் வங்கி சேவைகள் பெரும்பாலும் இயங்குகின்ற காலகட்டத்தில் அமானா வங்கியானது நேரடியாக வாடிக்கையாளர்களுக்கு கடனை பணமாக தருவதில்லை. அதற்கு பதிலாக வாடிக்கையாளருக்கு குறிப்பிட்ட வியாபாரியிடம் சென்று குறிப்பிட்ட கடனில் வாங்க முனையும் நோக்கில் வாடிக்கையாளர் ஒருவர் இருப்பாராயின் அவர் அந்த வியாபாரியிடம் பற்றுச்சீட்டினை பெற்றுக்கொண்டு அதனை அமானா வங்கி கிளையினுடாக குறிப்பிட்ட சேவையினை பெற்றுக்கொள்ள கூடியதாக இருக்கின்றது. அமானா வங்கி குறிப்பிட்ட தொகையினை அக்குறிப்பிட்ட வியாபாரிக்கு செலுத்தி தம்மை நாடி வந்த வாடிக்கையாளருக்கு தேவையான பொருளினை அல்லது சேவையினை பெற்றுக்கொடுக்கிறது. அப்போது அதனை அமானா வங்கி வியாபாரிக்கு கொடுத்த தொகையினை விட சற்று அதிகமான விலையில் அப்பொருளினை வாடிக்கையாளருக்கு விற்பனை அடிப்படையில் இலாபம் ஈட்டும் முறையில் அளிக்கின்றது. இவ்வாறு தான் அமானா வங்கி கடனடிப்படையில் வாடிக்கையாளர்களின் தேவைகளை பூர்த்தி செய்கின்றது.  
அமானா வங்கி இலங்கையில் ஏறத்தாழ முப்பத்தி நான்கு இடங்களில் கிளைகளை கொண்டுள்ளது. பெரும்பாலும் முஸ்லீம் மக்கள் செறிந்து வாழும் இடங்களில் அமானா வங்கியின் கிளைகள் அமையப்பெற்றுள்ளன. அமானா வங்கியானது கொழும்பு, காலி, நீர்கொழும்பு, புத்தளம், மாவனெல்ல, அனுராதபுரம், கதுருவெல, சம்மாந்துறை, கிண்ணியா, ஏறாவூர், நிந்தவூர், கல்முனை, காத்தான்குடி, மாத்தளை, கடுகஸ்தோட்டை, இரத்தினபுரி, கண்டி, பதுளை, குருணாகல், அக்கரைப்பற்று ஆகிய இடங்களில் அமைந்துள்ளன.
# சகினி இராமச்சந்திரையா

**சகினி இராமச்சந்திரையா** (*Sakini Ramachandraih*)(1 சனவரி 1963 - 23 சூன் 2024) இந்தியாவின் தெலங்காணா மாநிலத்தில் உள்ள பத்ராத்ரி நகரத்தைச் சேர்ந்த ஓர் இந்திய நாட்டுப்புறப் பாடகியும் தோல் இசைக்கலைஞரும் ஆவார். இவர் தெலங்காணாவிலும் ஆந்திரப் பிரதேசத்திலும் உள்ள கோயா பழங்குடி சமூகத்தினருடன் குறிப்பாக அடையாளம் காணப்பட்ட ஒரு கலை வடிவமான "காஞ்சுமேலம்-காஞ்சுதாலம்"-இல் நிபுணத்துவம் பெற்றதற்காக அறியப்பட்டார். இந்தக் கலை வடிவம் கிட்டத்தட்ட அழிவின் விளிம்பில் உள்ளது. மேலும் "சம்மக்கா சரக்கா ஜாதராவின்" புனிதத் திருவிழாவின் வரலாற்றைத் தெலுங்கு, கோயா மொழிகளில் முழுமையாக விவரிக்கக்கூடிய கலையில் எஞ்சியிருக்கும் ஒரே பயிற்சியாளர் இராமச்சந்திரையா ஆவார். 2022ஆம் ஆண்டில், இந்திய அரசு இராமச்சந்திரையாவின் கலைப் பங்களிப்புகளுக்காக பத்மசிறீ விருதை வழங்கி கௌரவித்தது.
# சகினி இராமச்சந்திரையா

## வாழ்க்கையும் பணியும்

சாகினி இராமச்சந்திரையா, தெலங்காணாவில் உள்ள மனுகுரு மண்டலம், கூனாவரம் கோட்டகுடெம் மாவட்டம், பத்ராத்ரியில் கோயா பழங்குடி தம்பதியான முசலய்யா-கங்கம்மாவுக்கு 1 சனவரி 1963 அன்று பிறந்தார். இவருக்கு முறையான கல்வி இல்லை, வாழ்நாள் முழுவதும் படிப்பறிவு இல்லாதவராகவே இருந்தார். இருப்பினும், பன்னிரண்டு வயதிலிருந்தே, இவர் தனது தாத்தா பாட்டிகளிடமிருந்து பெற்ற டோல் வாசிக்கும் கலையின் மீது ஒரு ஆர்வத்தைக் காட்டினார். கோயா பழங்குடி கலைஞர்கள் தங்கள் பாடல் தொகுப்பைப் புதிய தலைமுறையினருக்கு வாய்மொழியாகக் கொடுக்கும் ஒரு சிறந்த பாரம்பரியத்தைக் கொண்டுள்ளனர். மேலும் இராமச்சந்திரையா இந்தப் பாடல்களின் பெரிய தொகுப்பை மனப்பாடம் செய்தார். இந்தப் பாடல்களின் கருப்பொருளில் சம்மக்கா-சாரலம்மா, கிரிகாமராஜு, பகிடித்த ராஜு, ராமராஜு, காதிராஜு, பாபனம்மா, முசலம்மா, நகுலம்மா, சடாலம்மா போன்ற பழங்குடி வீரர்களின் கதைகளும் அடங்கும். பழங்குடியினரின் பிறப்புக் கதைகளும் குடும்ப வரலாறுகளும் அடங்கும். கோயா வீடுகளில் திருவிழாக்களிலும், திருமண நாள் போன்ற முக்கியமான நாட்களிலும் கலைஞர்கள் முக்கியப் பங்கு வகிக்கின்றனர்.  
இராமச்சந்திரையாவால் பயிற்றுவிக்கப்பட்ட கலை "காஞ்சுமேலம்-காஞ்சுதாலம்" என்றும் அழைக்கப்படுகிறது. மேலும் இது கிட்டத்தட்ட அழிவின் விளிம்பில் உள்ளது. " சம்மக்க சரலம்மா ஜாதரா " ("மேடாரம் ஜாதரா" என்றும் அழைக்கப்படுகிறது) திருவிழாவின் வரலாற்றைத் தெலுங்கு, கோயா ஆகிய இரு மொழிகளிலும் முழுவதுமாக விவரிக்கும் கலையின் எஞ்சியிருக்கும் ஒரே பயிற்சியாளர் இராமச்சந்திரையா மட்டுமே.  
13ஆம் நூற்றாண்டில் காகதீய ஆட்சியாளர்களுக்கு எதிராகப் போராடிய இரண்டு பழங்குடிப் பெண்கள் (தாய் மற்றும் மகள்) சம்மக்கா-சாரலக்கா அவர்களின் வரலாற்றை 2014ஆம் ஆண்டு இராமச்சந்திரையா விவரித்தபோது, இவரது திறமை முதன்முறையாகப் பரவலான கவனத்தை ஈர்த்தது. இது உடனடி வெற்றி பெற்றது. போபோனம்மா கதா, கோடி காமா ரோஜு கட்பா போன்ற பிற பாலாட்களையும் இவர் பிரபலப்படுத்தியுள்ளார்.இராமச்சந்திரையாவின் வாய்மொழிக் கதைகளைப் பதிவு செய்து ஆவணப்படுத்திய தெலுங்கு பல்கலைக்கழகத்தின் ஓய்வுபெற்ற பேராசிரியர் ஜெயதீர் திருமல ராவ் இவ்வாறு கூறினார்.
# சகினி இராமச்சந்திரையா

## இறப்பு

இராமச்சந்திரையா தனது சொந்தக் கிராமமான மனுகுருவுக்கு அருகில், 2024 சூன் 23 அன்று தனது 61வது வயதில் காலமானார்.
# சகினி இராமச்சந்திரையா

## பத்மசிறீ விருது

- 2022ஆம் ஆண்டில், இந்திய அரசு பத்ம விருதுகளின் வரிசையில் மூன்றாவது மிக உயர்ந்த விருதான பத்மசிறீ விருதை, கலைத்துறையில் இராமச்சந்திரையாவின் சிறப்பான சேவைக்காக இவருக்கு வழங்கியது. இந்த விருது, " பத்ராச்சலத்தைச் சேர்ந்த கோயா பழங்குடி பாடகர் - கோயா பழங்குடியினரின் வாய்மொழி வரலாறுகளை வாசிக்கும் பண்டைய நடைமுறையைப் பாதுகாத்து வந்தவர்களில் ஒருவர்" என்ற இவரது சேவையை அங்கீகரிப்பதற்காக வழங்கப்பட்டது.
# வோர்லி சட்டமன்றத் தொகுதி

**வோர்லி சட்டமன்றத் தொகுதி (**Worli Assembly constituency) மேற்கு இந்தியாவின் மகாராட்டிர மாநில சட்டப் பேரவையில் உள்ள 288 சட்டமன்றத் தொகுதிகளில் ஒன்றாகும்.இத்தொகுதியானது தெற்கு மும்பை மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது மும்பை மாவட்டத்தில் அமைந்துள்ளது.
# வோர்லி சட்டமன்றத் தொகுதி

## சட்டமன்ற உறுப்பினர்கள்

| 1962 | மாதவ் நாராயண் பிர்ஜே | இந்திய தேசிய காங்கிரசு </br> |
| --- | --- | --- |
| 1967 |  |  |
| 1972 | சரத் திகே |  |
| 1978 | பிரக்லாத் கிருசுண குர்னே | இந்தியப் பொதுவுடமைக் கட்சி (மார்க்சிஸ்ட்)</br> |
| 1980 | சரத் திகே | இந்திய தேசிய காங்கிரசு (இ) |
| 1985 | வினிதா தத்தா சமந்த் | சுயேச்சை |
| 1990 | தத்தாஜி நலவாடே | சிவ சேனா</br> |
| 1995 |  |  |
| 1999 |  |  |
| 2004 |  |  |
| 2009 | சச்சின் அகிர் | தேசியவாத காங்கிரசு கட்சி </br> |
| 2014 | சுனில் சிண்டே | சிவ சேனா</br> |
| 2019 | ஆதித்ய தாக்கரே |  |
| 2024 | சிவ சேனா (உத்தவ் பாலசாகேப் தாக்கரே) |  |
# புஷ்பமாலா என்.

**புஷ்பமாலா என்.** (Pushpamala N.) (பிறப்பு 1956) இந்தியாவின் பெங்களூரைத் தளமாகக் கொண்ட ஒரு ஒளிப்படவியல் மற்றும் காட்சிக் கலைஞர் ஆவார்.  
பெங்களூரில் பிறந்த புஷ்பமாலா, முறையாக ஒரு சிற்பியாகப் பயிற்சி பெற்றார், இறுதியில் கதை சொல்லும் உருவகப்படுத்துதலில் தனது ஆர்வத்தை ஆராய புகைப்படம் எடுத்தலுக்கு மாறினார். புஷ்பமாலா “சமகால இந்திய கலையின் மிகவும் பொழுதுபோக்கு கலைஞர்” என்று குறிப்பிடப்படுகிறார். இவரது படைப்புகள் செயல்கள் மூலம் உருவாக்கப்பட்ட ஒரு கலைப்படைப்பை புகைப்படம் எடுத்தல் என்று விவரிக்கப்பட்டுள்ளன. ஏனெனில் இவர் தனது சொந்த படைப்புகளில் தன்னை ஒரு மாதிரியாக அடிக்கடி பயன்படுத்துகிறார். இவர் தனது வலுவான பெண்ணியப் பணிக்காகவும், நம்பகத்தன்மையை நிராகரித்ததற்காகவும், பல யதார்த்தங்களைத் தழுவியதற்காகவும் அறியப்படுகிறார். இந்தியாவில் கருத்தியல் கலையின் முன்னோடிகளில் ஒருவராகவும், பொருள் மற்றும் மொழியில் பெண்ணிய சோதனைகளில் முன்னணி நபராகவும் அறியப்படுகிறார். மேலும், சிற்பம், கருத்தியல் புகைப்படம் எடுத்தல், காணொளி மற்றும் செயல்திறன் ஆகியவற்றில் இவரது பணிகள் இந்தியாவில் கலை நடைமுறையில் ஆழமான தாக்கத்தை ஏற்படுத்தியுள்ளது.
# புஷ்பமாலா என்.

## ஆரம்பகால வாழ்க்கை மற்றும் கல்வி

புஷ்பமாலா என். கருநாடகாவின் பெங்களூரில் பிறந்தார். 1977 ஆம் ஆண்டில் பெங்களூர் பல்கலைக்கழகத்தில் பொருளாதாரம், ஆங்கிலம் மற்றும் உளவியலில் இளங்கலை பட்டம் பெற்றார், அங்கு பெங்களூரைச் சேர்ந்த இந்தியக் கலைஞரான பாலன் நம்பியாரின் கீழ் படித்தார். பின்னர் இவர் வடோதரா மகாராஜா சாயாஜிராவ் பல்கலைக்கழகத்தின் நுண்கலை பீடத்தில் சிற்பம் பயின்றார். அங்கு 1982 இல் இளங்கலை மற்றும் 1985 இல் முதுகலைப் பட்டம் பெற்றார்.
# புஷ்பமாலா என்.

## கண்காட்சிகள்

சிற்பியாகப் பயிற்சி பெற்ற புஷ்பமாலாவின் முதல் தனி கண்காட்சி 1983 ஆம் ஆண்டில் பெங்களூரில் உள்ள வெங்கடப்பா கலைக்கூடத்தில் நடைபெற்றது. இவர் தனது ஆரம்பகால படைப்புகளில் சுடுமண் மற்றும் காகிதத்தால் செய்யப்பட்ட பொருட்களைப் பயன்படுத்தினார். மேலும் 1985 ஆம் ஆண்டில் புதுதில்லியில் விவான் சுந்தரம் தொகுத்த 'ஏழு இளம் சிற்பிகள்' என்ற கண்காட்சியில் பங்கேற்றார். பாபர் மசூதி இடிப்பு மற்றும் அதன் பின்னர் ஏற்பட்ட வகுப்புவாத வன்முறை, குறிப்பாக மும்பை கலவரங்கள் குறிப்பாக 1992-93 இல் பம்பாய் கலவரம், 1994 ஆம் ஆண்டு இந்தியாவின் மும்பையில் உள்ள கேலரி கெமால்டில் காட்சிப்படுத்தப்பட்ட இவரது நிகழ்ச்சியான 'அகழ்வாராய்ச்சிகள்' க்கு பெரிதும் உத்வேகம் அளித்தது. இந்தத் திட்டம் சமகால வரலாற்றை ஒரு தொல்லியல் தளமாக பார்க்க முயன்றது.  
தேசிய திரைப்பட விருது (1984), இந்தியாவின் ஆறாவது ட்ரையன்னேலில் தங்கப் பதக்கம் (1986), சார்லஸ் வாலஸ் அறக்கட்டளையின் சக கூட்டாளி (1986) மற்றும் இந்திய மனிதவள மேம்பாட்டு அமைச்சகத்தின் மூத்த சகா (1995–97), மற்றும் இந்திய கலை அறக்கட்டளையின் கலை ஒத்துழைப்பு மானியம் (2000) உள்ளிட்ட பல விருதுகளைப் பெற்றுள்ளார்.
# மால்டா தீவு

**மால்டா தீவு** (*Malta island*), மத்தியத் தரைக் கடலில் உள்ள மால்ட்டா நாட்டில் அமைந்துள்ளது. இது 5 தீவுக் கூட்டங்களைக் கொண்டது. அதில் முக்கிய மூன்ரு தீவுகள் பிபா தீவு, புனித பவுல் தீவு மற்றும் மனோயில் தீவு ஆகும். மால்டா தீவு 246 சதுர கிலோ மீட்டர் பரப்பளவும், 197 கிலோ மீட்டர் நீளமுள்ள கடற்கரையும் கொண்டது. இத்தீவில் வாழும் மக்கள் மால்தியர்கள் ஆவார்.
# மால்டா தீவு

## அமைவிடம்

மத்தியத் தரைக் கடலில் அமைந்த மால்டா தீவு, தெற்கு ஐரோப்பாவில் உள்ள இத்தாலி நாட்டிற்கு தெற்கிலும், ஆப்பிரிக்காவில் லிபியா நாட்டின் வடக்கிலும் அமைந்துள்ளது. இதன் அருகே வடக்கே 245 கிலோ மீட்டர் தொலைவில் இத்தாலி நாடின் சிசிலி தீவு உள்ளது.
# மால்டா தீவு

## புவியியல்

மத்தியத் தரைக் கடலில் அமைந்த [ மால்டா தீவுக் கூட்டங்கள் குன்றுகளும், சமதள நிலப்பரப்பும் கொண்டது. இத்தீவு 197 கிலோ மீட்டர் நீளமுள்ள கடற்கரையும் கொண்டது.மால்டா தீவுக்கள் ஆப்பிரிக்க-யூரேசியா கண்டத்தட்டுகளின் மண்டலங்களுக்கு இடையே அமைந்துள்ளது.
மால்டா தீ*வுக்கூட்டத்தில் பல வளைகுடாக்கள் உள்ளதால், இயற்கையான துறைமுகங்கள். அமைந்துள்ளது. மால்டா தீவுக் கூட்டத்தில் உயரமான தா மெஜ்ரெக்* மலை உயரம் கொண்டது. இத்தீவுகளில் பருவ மழைக் காலங்களில் ஆறுகளில் நீர் பாய்கிறது.
# மால்டா தீவு

## தட்ப வெப்பம்

மால்டா தீவு கோப்பென் காலநிலை வகைப்பாடு கொண்டது.மிதமான குளிர்காலமும்; கடும் கோடைக்காலும் கொண்டது.
# மால்டா தீவு

## இதனையும் காண்க

- கண்டிஜா
- கோசோ
- மால்டாவின் பெருங்கற்றூண் கோவில்கள்
- மால்திய மொழி
- வல்லெட்டா
# வெலியா விடால்

**வெலியா விடால் ரோமெரோ** (*Velia Vidal Romero*) (பிறப்பு: நவம்பர் 5,1982) ஓர் கொலம்பிய ஆர்வலரும், எழுத்தாளரும், வாசிப்பு ஊக்குவிப்பாளரும் மற்றும் கலாச்சார மேலாளரும் ஆவார். இவர் மோட்டே கலாச்சாரக் கல்வி நிறுவனத்தின் இயக்குநராகவும், *பிளெக்கோ* (சோகோ வாசிப்பு மற்றும் எழுத்துத் திருவிழா) என்ற அமைப்பின் நிறுவனராகவும் உள்ளார்.
# வெலியா விடால்

## வாழ்க்கை வரலாறு.

விடால் , ஆன்டியோகுயா பல்கலைக்கழகத்தில் சமூக தொடர்பு அறிவியல் பயின்றார், நிர்வாக உயர் பள்ளியில் சமூக மேலாண்மையில் நிபுணத்துவம் பெற்றார்.  
விடால் சுற்றுச்சூழல் மற்றும் கலாச்சார பிரச்சினைகள் குறித்து பொது நிர்வாகத்தில் பணியாற்றியுள்ளார். இவர் கொரிஜிமென்டோ டி சான் கிறிஸ்டோபலின் பெர்னாண்டோ போடெரோ நூலக பூங்காவின் இயக்குநராக இருந்தார். மெடலின் நகரத் தந்தை அலுவலகத்தில் தொலைக்காட்சித் தொகுப்பாளராகவும் தொடர்பாளராகவும் இருந்தார். இவர் காம்பியோ இதழில் ஒரு கட்டுரையாளராக உள்ளார். மேலும், பிரித்தானிய அருங்காட்சியகத்தின் கூட்டு முயற்சியான "டிரிப்யூட்டரீஸ்" திட்டத்தின் ஆராய்ச்சியாளர் ஆவார்.  
விடால் சோக்கோ துறை வாசிப்பு மற்றும் கல்வியறிவை ஊக்குவிக்கும் ஒரு சமூக திட்டமான மோட்டேட் என்ற அமைப்பை நிறுவினார். மோட்டேட் என்பது கொலம்பியாவில் உள்ள சோகோ பகுதியில் அமைந்துள்ள சோகோனா கலாச்சாரத்தை நியாயப்படுத்தும் நடவடிக்கைகள் மூலம் விமர்சன சிந்தனையின் வளர்ச்சியை ஊக்குவிக்கும் ஒரு கலாச்சார நிறுவனமாகும். இந்த முயற்சி சுமார் 1,500 குடும்பங்களுக்கு உதவுகிறது. மேலும், ஐந்து சுற்றுப்புறங்களில் இருக்கும் ஏழைக் குழந்தைகள் மற்றும் இளம் பருவத்தினருடன் வாசிப்பு சங்கங்கள் மூலம் வாசிப்பை ஊக்குவிக்கிறது.  
2018 முதல், விடால் ஆண்டுதோறும் *பிளெக்கோ* வை (சோகோ வாசிப்பு மற்றும் எழுத்துத் திருவிழா) ஏற்பாடு செய்து வருகிறார். இதில் 10,000 க்கும் மேற்பட்ட மக்கள் பங்கேற்கிறார்கள். சமத்துவமின்மை மற்றும் இனவெறிக்கு எதிரான ஆர்வலராக இவரது பணி சர்வதேச அளவில் அங்கீகரிக்கப்பட்டுள்ளது.
# வெலியா விடால்

## விருது

2022 ஆம் ஆண்டில், விடால் பிபிசியின் உத்வேகமளிக்கும் 100 பெண்களில் ஒருவராக பட்டியலிடப்பட்டார்.
# நெஜ்லா இஷ்க்

**நெஜ்லா இஷ்க்** (Nejla Işık) துருக்கியைச் சேர்ந்த ஓர் சுற்றுச்சூழல் ஆர்வலரும் மற்றும் சமூகத் தலைவரும் ஆவார். இவர் அக்பெலன் காட்டில் காடழிப்பை தடுக்கும் முயற்சிகளில் ஈடுபட்டுள்ளார். 2024 இல் முக்லா மாகாணத்தில் உள்ள மிலாஸ் நகராட்சி மற்றும் மாவட்டத்தின் இகிஸ்கோய் என்ற பகுதியின் தலைவராகத் தேர்ந்தெடுக்கப்பட்டார். மேலும், சுற்றுச்சூழல் வாதத்தில் இவரது பங்கிற்காக சர்வதேச அளவில் அங்கீகரிக்கப்பட்டார்.
# நெஜ்லா இஷ்க்

## தொழில் வாழ்க்கை

நெஜ்லா இஷ்க், இகிஸ்கோயில் பகுதியில் சுற்றுச்சூழல் ஆர்வலராகவும் சமூகத் தலைவராகவும் உருவெடுத்தார்.கெமர்கோய் அல்லது யெனிகோய் போன்ற அருகிலுள்ள மின் உற்பத்தி நிலையங்களுக்கு வழங்குவதற்காக விவசாயம் மற்றும் வனத்துறை அமைச்சகத்தால் நிலக்கரி சுரங்க நடவடிக்கைகளுக்காக ஒதுக்கப்பட்ட அக்பெலன் வனத்தின் காடழிப்புக்கு எதிரான போராட்டத்தில் இவர் ஈடுபட்டார். அக்பெலன் எதிர்ப்பு 2017 ஆம் ஆண்டில் தொடங்கியது. ஏனெனில் சுரங்கத் திட்டங்களை விரிவுபடுத்துவதன் மூலம் காடு அச்சுறுத்தல்களை எதிர்கொண்டது.  
2019 ஆம் ஆண்டில், ஐஷ்க், மற்ற ஆர்வலர்களுடன் சேர்ந்து, காடழிப்பைத் தடுக்க ஒரு கண்காணிப்பைத் தொடங்கினார். இவர்களின் முயற்சிகளில் சட்ட நடவடிக்கை மற்றும் எதிர்ப்புகளும் அடங்கும். 2023 வாக்கில், இந்த இயக்கம் அதிகாரிகள் மற்றும் சுரங்க நிறுவனத்துடன் அபராதம் மற்றும் பிற தடுப்பு நடவடிக்கைகள் உட்பட கடுமையான மோதல்களை சந்தித்தது . இந்தப் போராட்டங்களைத் தொடர்ந்து, 2024ஆம் ஆண்டு நீதிமன்றத் தீர்ப்பு மேலும் சுரங்கப் பணிகளுக்காக நிலத்தை பறிமுதல் செய்வதற்கான திட்டங்களை ரத்து செய்தது. அந்தப் பகுதியை அச்சுறுத்தும் சுரங்கத் திட்டங்களை எதிர்ப்பதில் இவர் கொண்டிருந்த அர்ப்பணிப்பால் உந்தப்பட்டு இவரது வேட்புமனுவை இவர் முன்னர் தலைமை தாங்கிய இகிஸ்கோய் சுற்றுச்சூழல் குழு ஆதரித்தது. உள்ளூர் இயற்கை மற்றும் கலாச்சார வளங்களைப் பாதுகாப்பதற்காக வாதிடும் பொது உரைகள் உட்பட, தொடர்ச்சியான செயல்பாடுகளால் இவரது தலைமை குறிக்கப்பட்டுள்ளது..  
டிசம்பர் 2024 இல், காலநிலை முன்னோடிகள் பிரிவின் கீழ் பிபிசியின் உத்வேகமளிக்கும் "2024 இன் 100 பெண்களில்" ஒருவராக இவர் பெயரிடப்பட்டார். அக்பெலன் காடுகளைப் பாதுகாப்பதற்கான இவரது ஐந்து ஆண்டு போராட்டத்தையும், பெருநிறுவன எதிர்ப்பை எதிர்கொண்டு இவரது பின்னடைவையும் இந்த பட்டியல் எடுத்துக்காட்டுகிறது.
# நெஜ்லா இஷ்க்

## சொந்த வாழ்க்கை

2024 ஆம் ஆண்டு நிலவரப்படி, இஷ்க் 20 வயதில் இரண்டு குழந்தைகளின் தாயாக இருக்கிறார். இவரது குடும்பத்தினர் தொடர்ந்து அக்பெலன் காடழிப்பு எதிர்ப்பில் தீவிரமாக பங்கேற்று வருகின்றனர். இதில் 80 களில் உள்ள பழைய தலைமுறை உறுப்பினர்கள் உட்பட.
# தடயவியல் ஒளிப்படவியல்

பதிவுகளின் ஒளிப்படம்.]]
**தடயவியல் ஒளிப்படவியல்** *(Forensic photography)*; என்பது ஒரு குற்றம் நடந்த இடத்தில் காணக்கூடிய பல்வேறு அம்சங்களின் காட்சி ஆவணங்களைக் குறிக்கலாம். இதில் குற்றம் நடந்த இடத்தில் காணப்படும் அல்லது ஏற்கனவே ஒரு ஆய்வகத்தில் செயலாக்கப்பட்ட உடல் ஆதாரங்கள் ஆகியவை அடங்கும். பொதுவாக குற்றவியல் ஒளிப்படக் கலைஞர்கள் ஒவ்வொரு படத்தையும் படம்பிடிப்பதற்கு ஒரு குறிப்பிட்ட நோக்கத்தைக் கொண்டிருப்பதால், தடயவியல் ஒளிப்படவியல் ஒளிப்படத்தின் பிற வகைகளிலிருந்து வேறுபடுகிறது.இதன் விளைவாக, தடயவியல் ஆவணங்களின் தரமானது விசாரணையின் முடிவைத் தீர்மானிக்கக்கூடும்; நல்ல ஆவணங்கள் இல்லாத நிலையில், என்ன நடந்தது அல்லது நடக்கவில்லை என்பதை புலனாய்வாளர்கள் முடிவு செய்ய முடியாமல் போகலாம்.  
குற்றக் காட்சிகளில், பாதிக்கப்பட்டவர்களின் காட்சிகளுடன், சந்தேக நபர்களை பாதிக்கப்பட்டவர்களுடன் தொடர்புபடுத்த அல்லது இணைக்கப் பயன்படும் முக்கிய பௌதீக ஆதாரங்களாக இருக்கலாம். தடவியல் பரிமாற்றக் கொள்கை, இந்த ஆதாரங்களின் உறவுகளைத் தீர்மானிக்க உதவும் ஒரு முக்கிய கருத்தாகும்.
# நுகுரா ராய் பன்னாட்டு வானூர்தி நிலையம்

**நுகுரா ராய் பன்னாட்டு வானூர்தி நிலையம்** அல்லது **தென்பசார் பன்னாட்டு வானூர்தி நிலையம்** ; (ஆங்கிலம்: *Ngurah Rai International Airport*; *Denpasar International Airport* (**DPS**); இந்தோனேசியம்: (*Bandar Udara Internasional I Gusti Ngurah Rai*) என்பது இந்தோனேசியா, பாலி, கூத்தா மாவட்டம், பாடுங் பிராந்தியம் *(Badung Regency)*, தென்பசார் மாநகரில் அமைந்துள்ள ஒரு பன்னாட்டு வானூர்தி நிலையம் ஆகும்.  
இந்த நிலையம் தென்பசார் பன்னாட்டு வானூர்தி நிலையம் என்று பரவலாக அறியப்படுகிறது. தென்பசார் நகர மையத்திலிருந்து 13 கிலோமீட்டர் (8.1 மைல்) தொலைவில் அமைந்துள்ள இந்த நிலையம், தென்பசார் பெருநகரப் பகுதிக்கும் பாலி தீவு முழுவதற்கும் சேவை செய்கிறது. இந்தோனேசியாவில் சுகார்னோ–அத்தா பன்னாட்டு வானூர்தி நிலையத்திற்குப் பிறகு இரண்டாவது பரபரப்பான விமான நிலையமாக நுகுரா ராய் நிலையம் விளங்குகிறது.  
ஆசியாவின் மிகவும் பிரபலமான தீவுச் சுற்றுலா மையங்களில் ஒன்றாக விளங்கும் நுகுரா ராய் வானூர்தி நிலையம். 2018-ஆம் ஆண்டில், 23,779,178 பயணிகளுக்குச் சேவை செய்தது.
# நுகுரா ராய் பன்னாட்டு வானூர்தி நிலையம்

## பொது

மிக அண்மைய காலத்தில் நுகுரா ராய் வானூர்தி நிலையத்தில் புதிய மேம்பாடுகள் காணப்பட்டு உள்ளன. அவை பாலியின் புகழைப் பன்னாட்டு அளவில் அதிகரிக்கச் செய்துள்ளன; அத்துடன் ஆசியாவின் சிறந்த விமான நிலையங்களில் ஒன்றாகவும், உலகளாவிய நிலையில் நன்கு அறியப்பட்ட நிலையமாகவும் அறியச் செய்யப்பட்டுள்ளன.  
இந்த வானூர்தி நிலையம் IX வகையைச் சேர்ந்தது; மற்றும் போயிங் 747-8 மற்றும் ஏர்பஸ் ஏ380 உள்ளிட்ட அகலமான அமைப்பைக் கொண்ட வானூர்திகளுக்குச் சேவை செய்யும் திறன் கொண்டது. 2016-ஆம் ஆண்டில், பன்னாட்டு வானூர்தி மன்றம் *(Airport Council International)*, நுகுரா ராய் பன்னாட்டு வானூர்தி நிலையத்திற்கு, உலகின் மூன்றாவது சிறந்த வானூர்தி நிலையமாக விருது வழங்கியது. ஒவ்வோர் ஆண்டும் 15-25 மில்லியன் பயணிகளுக்குச் சேவை செய்த சிறப்புத் தனமைக்காக அந்த விருது வழங்கப்பட்டது.
# நுகுரா ராய் பன்னாட்டு வானூர்தி நிலையம்

## பெயர்

இந்த வானூர்தி நிலையத்திற்கு ஐ குஸ்தி நுகுரா ரா *(I Gusti Ngurah Rai)* என்பவரின் பெயரால் பெயரிடப்பட்டது. ஐ குஸ்தி நுகுரா ரா 1946 நவம்பர் 20 அன்று தபானான் பிராந்தியத்தில் *(Tabanan Regency)* உள்ள மார்கா எனும் இடத்தில் இடச்சுக்காரர்களுக்கு எதிரான பூபுத்தான் (சாகும் வரை போராடுதல்) போரில் இறந்த பாலினிய வீரர் ஆவார்.  
இடச்சுக்காரர்கள் ஐ குஸ்தி நுகுரா ரா; மற்றும் அவரின் போராட்ட வீரர்களை வானூர்தி ஆதரவுடன் தோற்கடித்தனர். பின்னர் 1946-இல் இந்தோனேசிய தேசியப் புரட்சியின் போது இடச்சுக்காரர்கள் ஐ குஸ்டி நுகுரா ராயையும்; மேலும் 95 பேரையும் கொன்றனர்